Цикъл "Млади виртуози": Пианистката Мария Бобрина на шуменска сцена | 24Shumen.COM
дом Култура Цикъл „Млади виртуози“: Пианистката Мария Бобрина на шуменска сцена
Цикъл „Млади виртуози“: Пианистката Мария Бобрина на шуменска сцена
2019/11/05 5:15:50 PM
Великолепната пианистка Мария Бобрина е солист в концерт, част от цикъла „Млади виртуози“ на 5 ноември /вторник/от 18.35 часа в концертна зала „Проф. Венета Вичева“.
Мария Бобрина завършва с отличие Московската държавна консерватория „П.И.Чайковски”, а в момента тя е редовен докторант в престижното учебно заведение. В Шумен тя ще изпълни два клавирни концерта от Лудвиг ван Бетовен. Вторият концерт за пиано е написан в духа на виенските традиции, по моцартовски лек, весел и възвишен, докато Четвъртият вече носи индивидуалния драматичен характер на Бетовен, съчетан с проникновена лиричност. Под диригентската палка на Иван Илиев публиката ще има възможност да се наслади на увертюрите „Сватбата на Фигаро“ от В.А.Моцарт и „Фингалова пещера“ от Феликс Менделсон.
Мария Сергеевна Бобрина е родена на 20.01.1994 г. в гр. Москва, Русия. Майка и е българка, а баща и – руснак. Занимава се с музика от 4-годишна възраст първоначално в Детската музикална школа „М.И.Глинка“. Сериозна професионална пианистична подготовка получава в Централното музикално училище при Московската държавна консерватория „П.И.Чайковски” в класа по пиано на водещия педагог, лауреат на международни конкурси – Мирослава Алексеевна Марченко, а от 2007 г. работи под вещото ръководство на народния артист на Армения проф. Юрий Суренович Айрапетян.
От 2012 г. Мария Бобрина е студентка в Московската държавна консерватория „П.И.Чайковский” (МДК) в класа по пиано на проф. Юрий Суренович Айрапетян.
предишна статияСпокойна епизоотична обстановка в област Шумен отчитат от ОДБХ
Следваща статияНеобичайно топлото време продължава с температури до 26 градуса
ТОП13581